ફી નિયમન ધારા સામે હાઈકોર્ટમાં હાર્યા પછી ખાનગી શાળાઓ સુપ્રીમ કોર્ટમાં ગઈ છે. ખાનગી શિક્ષણ સંસ્થાઓનું સ્વરૃપ વિલન જેવું વર્તાય છે. સગવડભર્યું જીવન જીવવા માટે ભારે મથામણ કરતા ગરીબ અને મધ્યમ વર્ગના ખિસ્સામાંથી કમાણીની મોટા ભાગની રકમ આ સંસ્થાઓ ફી પેટે ઉઘરાવી લે છે. વાલીઓના ભારે ખેદ છતાં ઉચ્ચતર શિક્ષણની વાત તો ઠીક પ્રાથમિક શિક્ષણમાં પણ કમ્મરતોડ ફી વસૂલતી શિક્ષણ સંસ્થાઓ ફેક્ટરીઓની જેમ ધમધમે છે. શા માટે સમાજ આવી શિક્ષણ સંસ્થાઓને તાબે થયો છે. શું તેમની પાસે કોઈ વિકલ્પ નથી? છે, સરકારી શાળાઓમાં ખાનગી શાળા કરતાં પણ સારું શિક્ષણ અને વધુ સગવડો મળી શકે છે. કેટલીક સરકારી શાળાઓનાં ઉદાહરણથી સમજીએ…